Supkultura

Supkultura ili potkultura u sociologiji, antropologiji i naukama o kulturi definirana je kao grupa ljudi sa specifičnim sklopom ponašanja i vjerovanja koji ih odvaja od šire kulturne cjeline kojoj i sami pripadaju. Supkulture se mogu razlikovati po dobi njenih pripadnika, rasi, etnicitetu, društvenoj klasi ili spolu. Specifičnosti koje definiraju supkulturu mogu biti estetske, religijske, političke, seksualne ili kombinacija navedenih. Supkulture se obično definiraju po njihovoj odbojnosti prema vrijednostima šire kulture kojoj pripadaju.

 Identifikacija 
Proučavanje supkultura često se sastoji od analize simbolike povezane s odjećom, muzikom, frizurama, nakitom i drugim vidljivim obilježjima pripadnika supkultura, kao i načina na koji iste simbole tumače pripadnici dominantne kulture. Supkulture mogu postojati na svim nivoima organizacija, što ukazuje na činjenicu da unutar jedne organizacije obično postoji više kultura ili kombinacija vrijednosti, koje mogu dopunjavati, ali i biti u suprotnosti s općom organizacionom kulturom. U određenim slučajevima, supkulture su bile predmet zakonskih ograničenja, a njihove aktivnosti regulisane ili suzbijane. Britanske omladinske supkulture u poslijeratnom periodu često su opisivane kao moralni problem koji bi trebali rješavati čuvari dominantne kulture unutar tadašnjeg društvenog konsenzusa.

 Reference 

 Također pogledajte 
 Popularna kultura
 Adolescencija

*
Kategorija:Sociologija